Editors

Editors – anglų roko grupė, 2002 m. susiformavusi Birmingame. Debiutinį albumą „The Back Room“ išleido 2005 m. liepą. 2024 m. duomenimis, grupė yra išleidusi septynis studijinius albumus, iš kurių naujausiasis, „EBM“, išleistas 2022 m. rugsėjį.

 Istorija 

2002 m. susikūrusi grupė vadinosi „Pilot“, vėliau – „The Pride“ ir „Snowfield“, o 2004 m. spalį persivadino į „Editors“. Ją sudarė keturi nariai: baritonas Tom Smith (pagrindinis vokalas, ritmo gitara, pianinas), Chris Urbanowicz (pagrindinė gitara, sintezatorius), Russell Leetch (bosinė gitara, pritariamasis vokalas) ir Ed Lay (būgnai, perkusija). 2012 m. balandžio mėn. Ch. Urbanowicz pasitraukė iš grupės dėl muzikinės krypties nesutarimų. Tų pačių metų birželį grupė oficialiai pasirodė kaip penketukas, priėmę du naujus narius – Justin Lockey (pagr. gitara) ir Elliott Williams (sintezatorius, gitara, pritariamasis vokalas).

Debutinį albumą „The Back Room“ išleido 2005 m. ir pasiekė 2–ą britų albumo topo vietą. Jame buvo tokie hitai „Munich“ ir „Blood“, grupė buvo nominuota „Mercury Prize“. 2–asis albumas „An End Has a Start“ buvo išleistas 2007 m. birželį ir pasiekė 1–ą britų albumų topo vietą, o grupė buvo nominuota „Brit Award“ Geriausios britų grupės kategorijoje. Iš šio albumo į britų singlų dešimtuką pateko daina „Smokers Outside the Hospital Doors“.

Kolektyvą lydi išpirkti turų koncertai, dalyvavimas daugybėje muzikos festivalių ir kritikų pripažinimas. Jie lygina jo niūrų indie rock skambesį su tokiomis grupėmis kaip „Echo & the Bunnymen“, „Joy Division“, „Interpol“ ir „U2“, nors patys „Editors“ neigia šių grupių įtakąwww.editorsmusic.co.uk Editors: Gigwise interview 2005 ir savo įkvėpėjais laiko R.E.M., Radiohead ar David Bowie.www.gigwise.com EDITORS ON THEIR FAVOURITE MUSIC + LISTENING HABITS 

3-asis grupės albumas „In This Light and on This Evening“, kurį prodiusavo garsus prodiuseris Flood (dirbęs su „Depeche Mode“, „U2“, „The Smashing Pumpkins“ ar „The Killers“) buvo išleistas 2009 m. spalio mėn. ir vėl pasiekė 1–ą britų albumų topo vietą.www.music.lt Britų topų viršūnėse - Alexandra Burke ir "Editors"

2011 m. vokalistas ir gitaristas Tom Smith kartu su buvusiu grupės „Razorlight“ būgnininku Andy Burrows sukūrė grupę „Smith & Burrows“ ir metų pabaigoje išleido albumą „Funny Looking Angels“.

2013 m. birželio 28 d. pasirodė 4–asis studijinis „Editors“ albumas „The Weight of Your Love“, kuris buvo įrašytas Nešvilyje (JAV) su amerikiečių prodiuseriu Jacquire King. Jį reklamuodama grupė surengė ne tik pasaulinį koncertinį turnė (spalio 2 d. koncertavo ir Lietuvoje, menų fabrike „Loftas“www.delfi.lt „Editors“ debiutas Vilniuje: išaugti marškiniai grupei vis dar tinka www.15min.lt „Editors“ koncertas menų fabrike „Loftas“: publika jautėsi it sapne), bet ir dalyvavo daugybėje garsių muzikos festivalių – „Optimus Live“, „Ruisrock“, „Heineken Open'er“, „Hurricane“, „Southside“, „Traumzeit“, „T in the Park“, „Taubertal“, „Perfect Day“, „Sziget“, „INmusic“, „Reading/Leeds“, „Lowlands“, „Glastonbury“.www.music.lt "Editors" paskelbė apie albumo įrašų pabaigą bei visą eilę pasirodymų muzikos festivaliuose

2015 m. spalio 2 d. išleistas 5-asis studijinis albumas „In Dream“.music-news.com Editors announce new album 'In Dream' Tai – pirmasis nuo pat pradžių iki galo pačių „Editors“ prodiusuotas darbas. Pirmąkart grupės istorijoje įrašytos ir dainos duetu (su „Slowdive“ vokaliste Rachel Goswell). Taip pat šis albumas žymi bendradarbavimą su iš Irano kilusiu fotografu, filmų ir vaizdo klipų režisieriumi Rahi Rezvani, kuris režisavo nespalvotus vaizdo klipus dainoms „No Harm“, „Marching Orders“, „Life is a Fear“ ir „Ocean of Night“. Spalio mėn. „Editors“ kartu su „Brussels Beer“ išleido alų „Salvation“, kuris pavadintas pagal vieną iš dainų „In Dream“ albume.www.graphius.com Etiglia prints labels for Editors beer Salvation 

 Kiti faktai 

2014 m. britų dienraštis „Daily Mirror“ publikavo plačiausią vokalo diapazoną turinčių britų dainininkų sąrašą. Šis buvo sudarytas, remiantis svetainės musicnotes.com archyvu, talpinančiu virš 260 tūkst. muzikinių įrašų. „Editors“ lyderio Tom Smith vokalas, siekiantis 4.75 oktavas, užėmė 1-ą vietą, aplenkdamas tokius dainininkus kaip Elton John, Robert Plant ar Freddie Mercury.www.mirror.co.uk Which singer has the best vocal range in the UK - No, it's not who you think  

 Grupės nariai 
Dabartiniai nariai
 Tom Smith – vokalas, ritminė gitara, pianinas 
 Russell Leetch – bosinė gitara, sintezatorius, pritariamasis vokalas 
 Ed Lay – būgnai, perkusija, pritariamasis vokalas 
 Justin Lockey – solinė gitara 
 Elliott Williams – klavišiniai, sintezatorius, gitara, pritariamasis vokalas 
 Benjamin John Power – klavišiniai, sintezatorius, elektronika 

Koncertinės grupės nariai
 Nicholas Willes – gitara, klavišiniai, sintezatorius 

Buvę nariai
 Geraint Owen – būgnai 
 Chris Urbanowicz – solinė gitara 

 Diskografija 
Studijiniai albumai

 Išnašos 

 Nuorodos 






Kategorija:Anglijos roko atlikėjai
Kategorija:Indie rock atlikėjai